Държавен вестник, бр. 54, 2002 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  54
3. когато не притежава документите по т. 2, да
удостовери самоличността си, датата и мястото
на раждане, семейното си положение, както и тези
на придружаващите го малолетни и непълнолет-
ни деца, чрез декларация пред длъжностно лице,
за верността на която носи наказателна отговор-
ност по чл. 313 от Наказателния кодекс;
4. да спазва правилника за вътрешния ред в
транзитните, регистрационно-приемателните и
интеграционните центрове, да участва в дей-
ностите по поддръжката, хигиената и благоус-
тройството им, както и да опазва предоставе-
ното му за ползване имущество;
5. да пребивава на адреси, разрешени му от
Държавната агенция за бежанците;
6. да не навлиза в граничната зона на Репуб-
лика България без надлежно разрешение;
7. да не напуска територията на Република
България без разрешението на Държавната
агенция за бежанците;
8. да съдейства за изясняване на неговия
случай, като съобщава пълна и достоверна ин-
формация на съответните длъжностни лица.
Раздел III
Права и задължения на чужденците, получили
закрила
Чл. 31. Чужденците в Република България с
предоставено убежище или предоставен статут
на бежанец имат равни права и задължения.
Чл. 32. (1) След влизането в сила на реше-
нието по чл. 75, ал. 1, т. 1 бежанецът придобива
правата и задълженията на български гражда-
нин, с изключение на:
1. правото да участва в избори за държавни
и местни органи, в национални и местни рефе-
рендуми, както и да участва в създаването и да
членува в политически партии;
2. да заема длъжности, за които със закон се
изисква българско гражданство;
3. да бъде военнослужещ;
4. други ограничения, изрично предвидени
със закон.
(2) На чужденец с предоставен статут на
бежанец или хуманитарен статут може да се
окаже финансова помощ за настаняване в жи-
лище за срок до 6 месеца от влизане в сила на
решението за предоставяне на статут, при усло-
вия и по ред, определени от председателя на
Държавната агенция за бежанците, съгласува-
но с министъра на финансите.
(3) Чужденецът с предоставен статут на бе-
жанец има право да придобива недвижими имо-
ти на територията на Република България при
условията и по реда, предвидени за чужденци.
Чл. 33. Чужденецът с предоставен статут на
бежанец или хуманитарен статут има право на
документ за самоличност и удостоверение за
пътуване зад граница, които се издават при усло-
вията и по реда, определени в Конвенцията за
статута на бежанците от 1951 г., Закона за бъл-
гарските документи за самоличност и този закон.
Чл. 34. (1) Чужденецът с предоставен статут
на бежанец има право да поиска да се събере със
семейството си на територията на Република
България, като с подписана от него декларация
удостовери, че за членовете на семейството му
не са налице обстоятелствата по чл. 12 или 13.
(2) Председателят на Държавната агенция
за бежанците дава разрешение за събиране на
семейството. Разрешение може да бъде отказа-
но за член от семейството, когато по отноше-
ние на него са налице данни за някое от обсто-
ятелствата по чл. 12 и 13.
(3) Визи на членовете на семейството се из-
дават след разрешението по ал. 2, от българс-
ките дипломатически или консулски предста-
вителства.
Чл. 35. Чужденец с предоставен статут на
бежанец или хуманитарен статут е длъжен в срок
14 дни от получаването на решението за пре-
доставяне на статут да се яви в общината на
населеното място, в която ще се установи, за да
бъде вписан в регистъра на населението.
Чл. 36. Чужденец с предоставен хуманита-
рен статут има правата и задълженията на чуж-
денец с разрешено постоянно пребиваване в
Република България.
Чл. 37. Органите на местното самоуправле-
ние и местната администрация приемат на своя
територия, вписват в регистрите за население-
то чужденците с предоставен статут на бежанец
или хуманитарен статут и техните семейства и
предоставят възможност за реализиране на
правата, предоставени по този закон.
Чл. 38. Чужденец с предоставено убежище
или статут на бежанец може да придобие бъл-
гарско гражданство при условията и по реда на
Закона за българското гражданство.
Чл. 39. Чужденците, по отношение на които
е постановена временна закрила, имат право на:
1. пребиваване в страната за срока на вре-
менната закрила;
2. документ за самоличност;
3. социално самоосигуряване;
4. храна, подслон и облекло, труд, медицин-
ска помощ и обслужване при условията и по
реда, определени с акта за постановяване на
временната закрила.
Раздел IV
Документи за самоличност
Чл. 40. На чужденците, търсещи или полу-
чили закрила, се издават следните видове доку-
менти за самоличност:
1. временно удостоверение на бежанец в ус-
корено производство;
2. временно удостоверение на бежанец;
3. карта на бежанец;
4. карта на чужденец с хуманитарен статут;
5. удостоверение на чужденец с временна
закрила;
6. удостоверение за пътуване зад граница на
бежанец;